KOMISIJOS REGLAMENTAS (EB) Nr. 1710/2005
2005 m. spalio 19 d.
iš dalies keičiantis reglamentą (EB) Nr. 2138/97, nustatantį vienodas alyvų aliejaus gamybos zonas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo (1),
atsižvelgdama į 1984 m. liepos 17 d. Tarybos reglamentą (EEB) Nr. 2261/84, nustatantį bendrąsias pagalbos alyvuogių aliejaus gamybai ir pagalbos alyvuogių aliejaus gamintojų organizacijoms suteikimo taisykles (2), ypač į jo 19 straipsnį,
kadangi:
(1)
Reglamento (EEB) Nr. 2261/84 18 straipsnyje numatoma, kad alyvuogių derlingumas ir aliejaus gamybos apimtys nustatomos pagal vienodas gamybos zonas, remiantis valstybių narių gamintojų pateiktais skaičiais.
(2)
Gamybos zonos apibrėžiamos Komisijos reglamento (EB) Nr. 2138/97 priede (3). Dėl administracinių ir struktūrinių priežasčių 2004-2005 prekybos metams turėtų būti iš dalies pakeistos vienodos gamybos zonos Graikijoje, Ispanijoje ir Italijoje.
(3)
Reikėtų atitinkamai iš dalies pakeisti Reglamentą (EB) Nr. 2138/97.
(4)
Šiame reglamente numatytos priemonės atitinka Aliejaus ir riebalų valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2138/97 priedas iš dalies keičiamas taip:
1)
A punkte nurodytos dalys, susijusios su Perugia, Brindisi, Lecce, Catanzaro, Reggio Calabria ir Siracusa provincijomis, atitinkamai pakeičiamos šio reglamento I priede pateiktu tekstu;
2)
punktas C pakeičiamas šio reglamento II priede pateiktu tekstu;
3)
D punkto skirsnyje, kurio antraštė „Comunidad autónoma: Aragón“, Zaragoza provincija:
a)
2 zonoje savivaldybės „Atea“ pavadinimas pakeičiamas tokiu tekstu: „Atea (tik nelaistomų alyvmedžių atveju)“;
b)
5 zonoje įterpiamas toks įrašas: „Atea (laistomų augalų atveju)“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 19 d.